Tojikistonda uch nafar harbiy xizmatchi Qo‘rg‘ontepa yaqinidagi Vaxsh daryosida cho‘milayotganlarida cho‘kib ketdilar, deb xabar bermoqda “Interfaks” axborot agentligi. Halok bo‘lgan harbiylar Tojikistonda joylashtirilgan Rossiyaning 201-harbiy bazasida xizmat qilganlar. Ma’lumot uchun, Vaxsh daryosi Tojikistonning eng to‘lib-toshib oqadigan daryosi bo‘lib, Amudaryoning tog‘li irmog‘i hisoblanadi.